16. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 189 της 8/23 Μαρτ. 1967 (ΦΕΚ Α' 38) Περί του τρόπου διαπιστώσεως της σχέσεως της παθήσεως προς την υπηρεσίαν των εν υπηρεσία και ένεκα ταύτης παθόντων ησφαλισμένων του Ταμείου Συντάξεων και Αρωγής Οργάνων Αγροφυλακής. Έχοντες υπ’ όψιν το άρθρ. 6 παρ. 1 στοιχ. Α' εδάφ. β' του Νόμ. 1900/1951, ως το άρθρον τούτο αντικατεστάθη δια του από 15 Ιουν. 1955 Β.Δ/τος «περί αντικαταστάσεως του άρθρ. 6 του Νόμ. 1900/51 κλπ.», το άρθρ. 9 του αυτού 1900/1951 Νόμου, τας υπ’ αριθ. 457/13-10-1966 και 492/1411-1966 γνωμοδοτήσεις του Διοικητικού Συμβουλίου του Ταμείου Συντάξεων και Αρωγής Οργάνων Αγροφυλακής (Τ.Σ.Α.Ο.Α.) και την υπ’ αριθ. 5/5-11967 γνωμοδότησιν του Συμβουλίου της Επικρατείας, προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν: Άρθρ.1.-1.Η σχέσις της παθήσεως προς την υπηρεσίαν των εν υπηρεσία και ένεκα ταύτης παθόντων ησφαλισμένων του Τ.Σ.Α.Ο.Α. αρχιφυλάκων Αγροφυλακής και αγροφυλάκων, συνεπεία τραύματος ή άλλης αιτίας - πλην νόσου - εν υπηρεσία και προδήλως ένεκα ταύτης, δια την χορήγησιν εφ’ άπαξ οικονομικής αρωγής εκ του Ταμείου Συντάξεων και Αρωγής Οργάνων Αγροφυλακής διαπιστούται κατά την υπό του άρθρ. 1 περίπτ. δ' του Ν.Δ. 4523/66 «περί συνταξιοδοτήσεως των οργάνων της αγροφυλακής» προβλεπομένην διαδιακασίαν του άρθρ. 23 του Α.Ν. 1854/51 «περί απονομής πολιτικών και στρατιωτικών συντάξεων». 2.Αι διατάξεις της προηγουμένης παρ 1 εφαρμόζονται και προκειμένου περί χορηγήσεως εφ’ άπαξ οικονομικής αρωγής, κατά τας κειμένας διατάξεις, εις αναπληρωτάς αγροφύλακας ή τας οικογενείας αυτών. Σελ. 110,28(γ) Τεύχος 595 - Σελ. 94 Άρθρ.2.-Το Διοικητικόν Συμβούλιον του Ταμείου Συντάξεων και Αρωγής Οργάνων Αγροφυλακής (Τ.Σ.Α.Ο.Α.), κρίνον περί της χορηγήσεως εφ’ άπαξ οικονομικής αρωγής δια σωματικήν ή διανοητικήν ανικανότητα, προελθούσαν συνεπεία τραύματος ή άλλης αιτίας - πλην νόσου - εν υπηρεσία και ένεκα ταύτης, αποφαίνεται: α)Προκειμένου περί αρχιφυλάκων αγροφυλακής και τακτικών αγροφυλάκων βάσει της αποφάσεως του Ελεγκτικού Συνεδρίου, ήτις είναι υποχρεωτική δια το Συμβούλιον, και β)Προκειμένου περί αναπληρωτών αγροφυλάκων βάσει της αποφάσεως της Ανωτάτης του Στρατού Υγειονομικής Επιτροπής και των εν τω φακέλλω στοιχείων. Η γνωμοδότησις της Ανωτάτης του Στρατού Υγειονομικής Επιτροπής δεσμεύει το Συμβούλιον, εφ’ όσον πρόκειται επιστημονικόν ζήτημα. Άρθρ.3.-Εκκρεμείς υποθέσεις παρ’ οιαδήποτε Αρχή επαναφέρονται εις την Υπηρεσίαν του Ταμείου Συντάξεων και Αρωγής Οργάνων Αγροφυλακής (Τ.Σ.Α.Ο.Α.), ακολουθουμένης περαιτέρω της διαδικασίας του παρόντος Δ/τος. Άρθρ.4.-Καταργείται το από 29-8/7.9.1955 Β.Δ/μα «περί του τρόπου διαπιστώσεως της σχέσεως της παθήσεως προς την υπηρεσίαν των εν τη υπηρεσία και ένεκα ταύτης παθόντων ησφαλισμένων του Τ.Α.Ο.Α.». Εις το Ημέτερον επί των Εσωτερικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 